[{"text_idx": "#000002", "text": "Cefais wahoddiad i ymuno ag aelodau Engage for Success ddechrau\u2019r flwyddyn i helpu i hyrwyddo pwysigrwydd ymgysylltu a\u0302 staff yng Nghymru, ac i drefnu digwyddiad i lansio\u2019r ymgyrch ac i amlinellu ein hamcanion ar gyfer y dyfodol."}, {"text_idx": "#000004", "text": "Lansiwyd Engage for Success Cymru yn adeilad eiconig y Pierhead ddydd Mawrth 17 Hydref 2017 i helpu i hyrwyddo arfer da ym maes ymgysylltu ac arweinyddiaeth."}, {"text_idx": "#000009", "text": "Trafodwyd a yw ymgysylltu\u2019n rhywbeth y mae cyflogwyr yn ei wneud i\u2019w staff, ynteu ai\u2019r cysylltiad emosiynol rhwng staff a\u2019u sefydliad ydyw. Cytunwyd mai cyfuniad o\u2019r ddau ydoedd, lle mae dealltwriaeth o werthoedd ac ymddygiad y sefydliad yn helpu staff i ffynnu yn y gweithle."}, {"text_idx": "#000010", "text": "Er bod y Cynulliad wedi cael sgo\u0302r mynegai ymgysylltu o 74% (ar sail Arolwg Pobl y Gwasanaeth Sifil) sef y sgo\u0302r uchaf a gafodd unrhyw sefydliad sydd wedi\u2019i leoli yng Nghymru \u2013 wrth adael y digwyddiad, roeddwn yn dal yn ceisio meddwl am ffyrdd newydd o hyrwyddo ymgysylltiad, gan sylweddoli y gall rheolwyr a swyddogion gweithredol ddylanwadu ar y broses. Roedd yn glir bod gan bob un ohonom gyfrifoldeb i rannu arfer gorau i helpu i wella ymgysylltiad os ydym am fod yn fwy cynhyrchiol a llwyddiannus yng Nghymru."}]